17 apeluri prin care se solicita intervenția de urgență a salvamontiștilor au fost primite în ultimele 24 de ore la Dispeceratul Național Salvamont.
Au fost patru apeluri pentru Salvamont Sinaia, trei pentru Alba, câte două pentru Harghita și Sălaj și câte un apel pentru salvamontiștii din Caraș, Predeal, Vâlcea, Hunedoara, Buzău, Cluj, informează dispeceratul.
În aceste intervenții au fost salvate 12 persoane. Dintre acestea, trei au fost predate Serviciului de Ambulanță sau SMURD pentru transport la spital.
S-au primit și 25 de apeluri prin care se solicitau sfaturi și informații despre diferite trasee turistice din zona montană și despre domeniile schiabile.
(sursa: Mediafax)